Veldhospitaal ‘is reg vir virus’ | Netwerk24
Veldhospitaal ‘is reg vir virus’
Deur Desirée Rorke@Dezzierorke 29 Julie 2020 06:04
Verpleegpersoneellede wag buite die hospitaal op hul eerste pasiënt.
Die nuwe veldhospitaal in Brackengate het op Maandag 20 Julie sy eerste 10 Covid-19-pasiënte ontvang.
Dié hospitaal het ook twee dae later sy eerste gesonde pasiënt ontslaan. Die hospitaal met 330 beddens bied behandeling aan pasiënte wat hospitaalsorg en suurstof benodig, maar nie kritiek siek is nie.
“Dit is merkwaardig om te sien hoe ’n leë pakhuis omskep is in ’n moderne hospitaal.
“Ons is gereed om ’n hoë standaard van gesondheidsdiens aan pasiënte te bied in die stryd teen Covid-19,” sê dr. Barry Smith, uitvoerende beampte by die hospitaal.
Tanduxolo Mkhetshane (49) van Khayelitsha is met matige tot ernstige Covid-19 vanaf die Tygerberg-hospitaal oorgeplaas. Hy is op 22 Julie ontslaan.
“Dit is baie bemoedigend vir die personeel om te sien hoe pasiënte herstel en met hul gesinne herenig word,” sê Smith.